یئتمیشاوچونجو درس
فعل (2)
موعاصیر آذربایجان تۆرکجهسینده فعللر قورولوشلارینا گؤره اوچ چئشیددیرلر:
1. ساده فعللر
2. دۆزهلتمه فعللر
3. مۆرکب فعللر
1. ساده فعللر:
بیر کؤکدن عیبارت اولان و بیر حرفى دَییشدیکده معناسى ایتن و یا دَییشن فعللره ساده فعللر دئییلیر.
ساده فعللر دیلیمیزین ان قدیم فعللرى حئساب اولور: آت، سات، اوخو، یاز، وور، ...
بۆتۆن فعللر کیمى ساده فعللر ده "نه ائت؟ نه ائله؟ سواللاریندان بیرینه جاواب وئرر. دیلیمیزده 600 حدودوندا ساده فعل واردیر.
2. دۆزهلتمه فعللر:
مۆختلیف سؤزلره مۆعین شکیلچیلر آرتیرماقلا دۆزهلن فعللره، دۆزهلتمه فعللر دئییلیر. بو فعللر، ساده فعللردن سونرا یارانیبلار.
دیلیمیزده ایسیم، ساى، صیفت و عوضلیکدن دۆزهلتمه فعللر یارادان شکیلچیلر بونلاردیر:
الف) لا-له: بو شکیلچیلر ایسیم، صیفت و سایدان فعللر یارادار:
1. ایسیمدن: دوزلا، ایشله، دیشله، باغلا، ایزله، ..
2. صیفتدن: خوشلا، بوشلا، قارالا، گیرده له، ...
3. سایدان: ایکیله، اوچله، دؤردله، یاریلا، ...
بعضى فعللر واردیر کى، اونلارداکى "لا-له" شکیلچیسی دئییل، فعلین کؤکوندن دیر: آغلا، دانلا، سؤیله، دینله، ...
azb_Arab kas_Arab azb_Arab prs_Arab azb_Arab prs_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab